กฎกระทรวงกฎกระทรวงฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙[๑] อาศัยอำนาจตามความในมาตรา๕ และมาตรา ๗ แห่งพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ๑ ให้ยกเลิกความในข้อ ๒แห่งกฎกระทรวง ฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙และให้ใช้ความต่อไปนี้แทนข้อ ๒ ในกฎกระทรวงนี้เจ้าหน้าที่ส่วนท้องถิ่น หมายความว่า(๑)สมาชิกสภาท้องถิ่น ได้แก่ สมาชิกสภาองค์การบริหารส่วนจังหวัด สมาชิกสภาเทศบาลสมาชิกสภาเมืองพัทยา และสมาชิกสภาองค์การบริหารส่วนตำบล(๒)ผู้บริหารท้องถิ่น ได้แก่ นายกองค์การบริหารส่วนจังหวัด นายกเทศมนตรีนายกเมืองพัทยาและนายกองค์การบริหารส่วนตำบล(๓)พนักงานองค์กรปกครองส่วนท้องถิ่น ได้แก่ ข้าราชการองค์การบริหารส่วนจังหวัดพนักงานเทศบาล พนักงานเมืองพัทยา และพนักงานส่วนตำบล(๔)ลูกจ้างประจำองค์กรปกครองส่วนท้องถิ่น ได้แก่ลูกจ้างประจำขององค์การบริหารส่วนจังหวัด เทศบาล เมืองพัทยาและองค์การบริหารส่วนตำบลเจ้าหน้าที่ส่วนท้องถิ่นอื่น หมายความว่า(๑)ผู้ช่วยประธานสภาท้องถิ่น ได้แก่ เลขานุการประธานสภาเมืองพัทยาผู้ช่วยเลขานุการประธานสภาเมืองพัทยาและให้หมายความรวมถึงตำแหน่งอื่นซึ่งกฎหมายจัดตั้งกำหนดให้มีหน้าที่เป็นผู้ช่วยประธานสภาท้องถิ่น(๒)ผู้ช่วยผู้บริหารท้องถิ่น ได้แก่ รองนายกองค์การบริหารส่วนจังหวัดเลขานุการนายกองค์การบริหารส่วนจังหวัด ที่ปรึกษานายกองค์การบริหารส่วนจังหวัดรองนายกเทศมนตรี เลขานุการนายกเทศมนตรี ที่ปรึกษานายกเทศมนตรี รองนายกเมืองพัทยาเลขานุการนายกเมืองพัทยา ผู้ช่วยเลขานุการนายกเมืองพัทยาประธานที่ปรึกษานายกเมืองพัทยา ที่ปรึกษานายกเมืองพัทยารองนายกองค์การบริหารส่วนตำบล เลขานุการนายกองค์การบริหารส่วนตำบลและให้หมายความรวมถึงตำแหน่งอื่นซึ่งกฎหมายจัดตั้งกำหนดให้มีหน้าที่เป็นผู้ช่วยผู้บริหารท้องถิ่นข้อ๒ ให้ยกเลิกความในหมวด ๑เครื่องแบบสมาชิกสภาท้องถิ่น และผู้บริหารท้องถิ่น ข้อ ๓ แห่งกฎกระทรวง ฉบับที่ ๑๑(พ.ศ. ๒๕๔๒) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙ และให้ใช้ความต่อไปนี้แทนหมวด ๑เครื่องแบบสมาชิกสภาท้องถิ่นผู้บริหารท้องถิ่น และเจ้าหน้าที่ส่วนท้องถิ่นอื่น ข้อ๓ เครื่องแบบสมาชิกสภาท้องถิ่นผู้บริหารท้องถิ่น และเจ้าหน้าที่ส่วนท้องถิ่นอื่น ให้มี ๒ ชนิด คือ(๑)เครื่องแบบปฏิบัติราชการ มี ๒ ประเภท(ก)เครื่องแบบสีกากีคอพับ(ข)เครื่องแบบสีกากีคอแบะ(๒)เครื่องแบบพิธีการ มี ๕ ประเภท(ก)เครื่องแบบปกติขาว(ข)เครื่องแบบปกติกากีคอตั้ง(ค)เครื่องแบบครึ่งยศ(ง)เครื่องแบบเต็มยศ(จ)เครื่องแบบสโมสรข้อ๓ ให้ยกเลิกความใน (๓) ของข้อ ๔แห่งกฎกระทรวง ฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙และให้ใช้ความต่อไปนี้แทน(๓) อินทรธนู ให้ใช้อินทรธนูอ่อน มีเครื่องหมายตำแหน่งบนอินทรธนูดังต่อไปนี้สำหรับสมาชิกสภาท้องถิ่นและผู้ช่วยประธานสภาท้องถิ่น มีแถบกว้าง ๓ เซนติเมตร ติดทางต้นอินทรธนู ๑ แถบและแถบกว้าง ๑ เซนติเมตร ติดเรียงต่อไปอีก ๑ แถบแถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตร ติดทับอยู่บนปลอกพื้นสีกากียาว๕ เซนติเมตรเฉพาะสมาชิกสภาท้องถิ่นมีเครื่องหมายทำด้วยโลหะสีทอง ขนาดสูง ๓เซนติเมตร กว้าง ๒เซนติเมตรเป็นรูปรัฐธรรมนูญประดิษฐานบนพานสองชั้นภายในบัวกระหนกติดทับบนอินทรธนูสำหรับผู้บริหารท้องถิ่นและผู้ช่วยผู้บริหารท้องถิ่น มีแถบกว้าง ๒ เซนติเมตร ติดทางต้นอินทรธนู ๑ แถบและแถบกว้าง ๑ เซนติเมตร ติดเรียงต่อไปอีก ๒ แถบแถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตรติดทับอยู่บนปลอกพื้นสีกากียาว ๕ เซนติเมตร เฉพาะผู้บริหารท้องถิ่นมีเครื่องหมายทำด้วยโลหะสีทอง ขนาดสูง ๓ เซนติเมตร กว้าง ๒ เซนติเมตรเป็นรูปรัฐธรรมนูญประดิษฐานบนพานสองชั้นภายในบัวกระหนกติดทับบนอินทรธนูแถบดังกล่าวให้ใช้สีเหลืองหรือสีทองการติดแถบให้ติดตามขวางที่ต้นอินทรธนู ทับอยู่บนปลอกพื้นสีกากีแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรการใช้เครื่องหมายตำแหน่งบนอินทรธนูให้ใช้กับเสื้อแบบที่ ๑ สำหรับชายแบบที่ ๒ และแบบที่ ๓ สำหรับหญิงข้อ๔ ให้ยกเลิกความใน (๙) ของข้อ ๔แห่งกฎกระทรวง ฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙ และให้ใช้ความต่อไปนี้แทน(๙) เครื่องหมายแสดงประเภทให้มีเครื่องหมายแสดงประเภทสำหรับสมาชิกสภาท้องถิ่นผู้บริหารท้องถิ่นและเจ้าหน้าที่ส่วนท้องถิ่นอื่น ดังนี้สำหรับสมาชิกสภาองค์การบริหารส่วนจังหวัดนายกองค์การบริหารส่วนจังหวัด รองนายกองค์การบริหารส่วนจังหวัด เลขานุการนายกองค์การบริหารส่วนจังหวัดและที่ปรึกษานายกองค์การบริหารส่วนจังหวัด ทำด้วยโลหะโปร่งสีทอง มีขอบขนาดสูง ๔เซนติเมตร กว้าง ๓ เซนติเมตรเป็นรูปอักษร อบจภายในบัวกระหนก ติดที่อกเสื้อด้านขวาเหนือป้ายชื่อและตำแหน่งสำหรับสมาชิกสภาเทศบาลนายกเทศมนตรี รองนายกเทศมนตรี เลขานุการนายกเทศมนตรี และที่ปรึกษานายกเทศมนตรีทำด้วยโลหะโปร่งสีทอง มีขอบขนาดสูง ๓ เซนติเมตร กว้าง ๓ เซนติเมตร เป็นรูปอักษร ท ภายในบัวกระหนก ติดที่อกเสื้อด้านขวา เหนือป้ายชื่อและตำแหน่งสำหรับสมาชิกสภาเมืองพัทยาเลขานุการประธานสภาเมืองพัทยา ผู้ช่วยเลขานุการประธานสภาเมืองพัทยา นายกเมืองพัทยารองนายกเมืองพัทยา เลขานุการนายกเมืองพัทยา ผู้ช่วยเลขานุการนายกเมืองพัทยาประธานที่ปรึกษานายกเมืองพัทยา และที่ปรึกษานายกเมืองพัทยาทำด้วยโลหะโปร่งสีทองมีขอบขนาดสูง ๓ เซนติเมตร กว้าง ๓ เซนติเมตร เป็นรูปอักษร พ ภายในบัวกระหนก ติดที่อกเสื้อด้านขวาเหนือป้ายชื่อและตำแหน่งสำหรับสมาชิกสภาองค์การบริหารส่วนตำบลนายกองค์การบริหารส่วนตำบล รองนายกองค์การบริหารส่วนตำบลและเลขานุการนายกองค์การบริหารส่วนตำบล ทำด้วยโลหะโปร่งสีทองมีขอบขนาดสูง ๓เซนติเมตร กว้าง ๓ เซนติเมตร เป็นรูปอักษร อบต ภายในบัวกระหนกติดที่อกเสื้อด้านขวาเหนือป้ายชื่อและตำแหน่งข้อ๕ ให้ยกเลิกความใน (ค) ของ (๑) ในข้อ๕ แห่งกฎกระทรวง ฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙และให้ใช้ความต่อไปนี้แทน(ค) อินทรธนู สำหรับสมาชิกสภาท้องถิ่น ผู้บริหารท้องถิ่นและเจ้าหน้าที่ส่วนท้องถิ่นอื่น ดังต่อไปนี้สำหรับสมาชิกสภาองค์การบริหารส่วนจังหวัดให้มีอินทรธนูแข็ง กว้าง ๔ เซนติเมตร ยาวตามความยาวของบ่า พื้นสักหลาดสีขาวติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กปักดิ้นสีทองลายกระหนกเต็มแผ่นอินทรธนูสำหรับสมาชิกสภาเทศบาลสมาชิกสภาเมืองพัทยา เลขานุการประธานสภาเมืองพัทยาผู้ช่วยเลขานุการประธานสภาเมืองพัทยา และสมาชิกสภาองค์การบริหารส่วนตำบลให้มีอินทรธนูแข็งกว้าง ๔ เซนติเมตร ยาวตามความยาวของบ่า พื้นสักหลาดสีขาวมีแถบสีน้ำเงิน กว้าง ๑ เซนติเมตร ติดตรงกลาง ตามส่วนยาวติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กปักดิ้นสีทองลายกระหนกเต็มแผ่นอินทรธนูสำหรับผู้บริหารท้องถิ่นและผู้ช่วยผู้บริหารท้องถิ่นพื้นสีดำ ปักดิ้นสีทองลายกระหนกเต็มแผ่นอินทรธนูให้ไว้ ณ วันที่ ๒๕ตุลาคม พ.ศ. ๒๕๔๘พลอากาศเอกคงศักดิ์ วันทนารัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ผู้ดำรงตำแหน่งเลขานุการนายกองค์การบริหารส่วนจังหวัดที่ปรึกษานายกองค์การบริหารส่วนจังหวัด รองนายกเทศมนตรี เลขานุการนายกเทศมนตรีที่ปรึกษานายกเทศมนตรี เลขานุการนายกเมืองพัทยา ผู้ช่วยเลขานุการนายกเมืองพัทยาประธานที่ปรึกษานายกเมืองพัทยา ที่ปรึกษานายกเมืองพัทยารองนายกองค์การบริหารส่วนตำบล และเลขานุการนายกองค์การบริหารส่วนตำบลซึ่งมีฐานะเป็นผู้ช่วยผู้บริหารท้องถิ่นมีสิทธิแต่งเครื่องแบบได้เช่นเดียวกับผู้บริหารท้องถิ่นและกำหนดให้ผู้ดำรงตำแหน่งเลขานุการประธานสภาเมืองพัทยาและผู้ช่วยเลขานุการประธานสภาเมืองพัทยา ซึ่งมีฐานะเป็นผู้ช่วยประธานสภาท้องถิ่นมีสิทธิแต่งเครื่องแบบได้เช่นเดียวกับสมาชิกสภาท้องถิ่น จึงจำเป็นต้องออกกฎกระทรวงนี้ชัชสรัญ/ผู้จัดทำ๑๐ พฤศจิกายน ๒๕๔๘ปณต/ปรับปรุง๑๖ พฤศจิกายน ๒๕๕๓วิชพงษ์/ปรับปรุง๕ มีนาคม ๒๕๕๗[๑] ราชกิจจานุเบกษาเล่ม ๑๒๑/ตอนที่ ๑๐๒ ก/หน้า ๑๐/๔ พฤศจิกายน ๒๕๔๘